નાટક પસંદ કર્યું, સાહેબ! રમેશ મહેતા બોલ્યાઃ મને લાગે છે કે ભગવાને મને આ કામ માટે જ અહીં મોકલ્યો છે. નાટક સિવાય બીજાં તમામ કામ માટે હું નપાવટ છું. ગુજરાતી ફિલ્મોનો ઇતિહાસ લખનારાઓએ ઉપરની વાતચીતની તારીખ શોધીને નોંધી લેવી જોઈએ, કારણ કે એ દિવસે અસલી રમેશ મહેતાનો જન્મ થયો ગણાય. ગુજરાતી ફિલ્મોના નવા કોમેડી યુગના સર્જક રમેશ મહેતાનો જન્મ થયો. એ પહેલાં છગન રોમિયો અને બાબુ રાજેએ આવો જમાનો ભોગવ્યો હતો.